
ACCESUL MASS MEDIA IN SANATORIUL BALNEAR SI DE RECUPERARE MANGALIA
	
I.  a) Relatiile sanatoriului cu presa sau cu reprezentantii mass-media se desfasoara prin intermediul purtatorului de cuvant al Sanatoriului Balnear si de Recuperare Mangalia.

  b) Purtatorul de cuvant al sanatoriului va informa reprezentantii mass-media asupra activității sanatoriului prin organizarea de conferințe de presă, emiterea de comunicate de presă și acordarea de interviuri.

  c) Conferințele de presa se organizează in functie de evenimente, de cererea presei si în
interesele sanatoriului.

 d) Interviurile se acordă numai de către persoanele desemnate de conducerea sanatoriului, intr-un cadru organizat, la sediul sanatoriului sau in birouri speciale ale presei.

  e) Salariații nu acordă declarații presei in numele unitații.

 f) În vederea unui eveniment în incinta sanatoriului,  este permisă intrarea reprezentantilor mass-media numai cu acordul managerului și in baza unei legitimații de acreditare. Se va nominaliza in mod explicit locurile în care se  poate filma. 
 g) Nu este permisa intervievarea pacienților în incinta sanatoriului.

  g) În situații epidemiologice particulare (epidemie) accesul în incinta sanatoriului a reprezentantilor mass-media acreditați se va face respectând următoarele condiții: 
  - informarea reprezentanților mass-media privind situația epidemiologică ( epidemie) ;
  - efectuarea triajului epidemiologic în vederea identificării persoanelor care prezintă semne sau simptome de boala (ex. viroze respiratorii /gripa : rinoree, tuse, febra, contact cu cazuri de imbolnavire in familie sau la locul de munca ) ; 
 - interzicerea accesului persoanelor la care se ridica suspiciunea unei infectii ;  
 - accesul in sectie a reprezentanților mass-media se va efectua doar după echiparea corespunzătoare a acestora cu ajutorul personalului medical : botosi, halat, masca ( acopera nasul si gura ) ;
 - dezinfecția igienică a mâinilor cu soluție alcoolică și fricționare timp de 30 secunde sub supravegherea personalului medical ; 
 - se interzice accesul în saloanele cu pacienți ; 
 - la ieșirea din secție reprezentanții mass-media se vor dezechipa și se va colecta echipamentul de protecție de către personalul medical.

 h) Deplasarea reprezentanților mass-media în incinta sanatoriului se va face cu legitimația de acreditare, echiparea corespunzătoare în funcție de evenimentul investigat și însoțiți de  catre purtătorul de cuvânt stabilit de conducerea sanatoriului.

 i) Nu este permis accesul reprezentanților mass-media în laboratoarele de analize medicale și în depozitele de deșeuri medicale periculoase.



II. Acreditarea reprezentanților mass-media

 Legitimația de acreditare pentru reprezentanții mass-media se face pe baza aprobării managerului, la cererea instituției de presa al cărui angajat este reprezentantul mass-media. Legitimația de acreditare poate fi permanenta sau provizorie (Anexa 1). 
 - legitimația de acreditare permanenta se reactualizează la începutul fiecarui an.
 - legitimația de acreditare provizorie se acordă în cazul unor evenimente speciale în cadrul SBRM.
Pentru obținerea unei legitimații de acreditare permanentă, instituția de presa solicitantă din România va prezenta următoarele documente:
· formularul de acreditare (anexa 2)
· fișa personală a ziaristului/ziariștilor propuși pentru a fi acreditați
· copie după cartea de identitate
· copie după legitimația de presă
 În baza documentelor prezentate,  SBRM va elibera, în termen de maximum 2 zile lucratoare de la data depunerii actelor, legitimația de acreditare. 

Pentru obținerea unei legitimații de acreditare provizorii, instituția de presă solicitantă se va adresa, în scris, cu 24 de ore înainte de evenimentul pentru care se dorește acreditarea. 
Cererea scrisă poate fi prezentată personal de către reprezentantul mass-media, înainte sau în ziua respectivă a solicitarii accesului în Sanatoriu. 
Legitimația de acreditare provizorie este valabilă doar pentru ziua sau perioada în care se desfășoară evenimentul ce se dorește a fi mediatizat.

 În cazul în care încetează contractul de muncă dintre reprezentantul mass-media acreditat și instituția de presa pe care o reprezenta, aceasta din urmă are obligația să anunțe, în scris, în termen de 24 de ore de la data încetării contractului de muncă menționat, Sanatoriul Balnear și de Recuperare Mangalia. 

  Reprezentantul mass-media acreditat trebuie să poarte la vedere, pe tot timpul prezenței în SBRM, legitimația de acreditare, care îi permite accesul in unitate. 
Legitimațiile de acreditare nu sunt transmisibile.

III. Accesul mass-media în incinta Sanatoriului

  Reprezentanții mass-media acreditați de catre SBRM au obligația de a se prezenta, insotiti de legitimatia de acreditare, la intrarea unitații pentru identificare. ldentificarea se realizează prin cartea de identitate a reprezentanților mass-media, ordinul de serviciu  sau legitimația de serviciu.
   Personalul serviciului de paza va nota în ”Registrul vizitatori”, informațiile prevăzute în rubricile acestuia și vor pune la dispoziția reprezentanților mass-media ”Regulile privind accesul reprezentanților mass-media în incinta Sanatoriului” Anexa 3, pe bază de semnătură.
  Personalul serviciului de paza va anunța purtătorul de cuvânt al SBRM de prezența reprezentanților mass-media și nu se va permite accesul acestora în cadrul sanatoriului fără a fi insoțiți de către purtătorul de cuvânt.

IV. Acordarea interviurilor în cadrul Sanatoriului
   lnterviurile în cadrul unitații vor fi acordate numai de către manager, purtătorul de cuvânt sau altă persoană împuternicită de conducerea sanatoriului cu respectarea următoarelor reguli privind demnitatea umană și drepturile pacienților:

 - declarațiile referitoare la o personă se vor face respectând drepturile și libertățile fundamentale ale omului, dreptul la viață privată și dreptul de a se respecta imaginea proprie.

 - nu se vor face referiri discriminatorii la originea etnică, naționalitate, rasa sau religia unei persoane precum și un eventual handicap al acestuia.
 - nu se vor divulga informații cu privire la persoane aflate sub tratament, date cu caracter personal privind starea de sănătate, probleme de diagnostic, prognostic, tratament, circumstanțe in legătură cu boala și cu alte diverse fapte, inclusiv rezultatul unei autopsii.

   Purtătorul de cuvânt al SBRM va avea grijă ca deplasarea reprezentanților mass-media în incinta sanatoriului să se facă numai cu legitimația de acreditare şi echiparea corespunzatoare. Se va interzice cu desavârșire accesul reprezentanților mass-media în zonele interzise publicului.
   Nerespectarea de către purtătorul de cuvânt a confidențialității datelor despre un pacient şi a confidențialității actului medical, precum şi prevederilor acestei proceduri atrage după sine sancționarea disciplinară, contravențională sau penală, conform prevederilor legale.
 Purtătorul de cuvânt nu va fi tras la răspundere în cazul unor filmări cu cameră ascunsă sau a unor interviuri înregistrate cu echipamente audio ascunse de către reprezentanții mass- media.


 V. Reclamații in sensul prezentei proceduri

  În cazul divulgării de către purtătorul de cuvânt al SBRM a unor informații confidențiale activitații medicale, acesta va fi supus unei sancțiuni disciplinare. 
   În cazul unor reclamații cu privire la divulgarea unor informații sau imagini în legătură cu un pacient obținute de reprezentanții mass-media cu echipamente audio -video ascunse, se vor realiza investigații în baza imaginilor/înregistrărilor audio puse la dispoziție de pacientul reclamant şi cu ajutorul acestuia se va identifica ziua şi ora la care înregistrarea a fost făcută.    
    Din ”Registrul vizitatori”, aflat la serviciul de paza, pe baza datei şi a orei la care s-a constatat că a fost efectuată înregistrarea, se vor identifica reprezentanții mass-media care se fac răspunzători de situația creată.
   Conducerea Sanatoriului va aduce la cunoştiință,  in scris,  instituției de presă aparținătoare reprezentanților mass-media ce se fac vinovați, fapta respectivă şi se va solicita in scris măsurile care au fost luate împotriva reprezentanților mass-media reclamați. 
   Conducerea Sanatoriului va interzice pe viitor accesul reprezentanților mass-media vinovați de situația creată în cadrul SBRM.
   Se vor aduce la cunoştiința pacientului reclamant măsurile luate, cu mențiunea că sanatoriul este absolvit de orice vină pentru înregistrări audio/video efectuate cu camera ascunsă.
  Cererile si reclamațiile pacientului vor fi soluționate în termene legale de compartimentele cărora le-au fost repartizate de către conducerea Sanatoriului şi vor fi comunicate pacientului prin mijloacele prin care au fost transmise unității, respectiv electronic sau prin poşta.



















Anexa nr. 1

Legitimatie de acreditare pentru accesul in Sanatoriul Balnear si de Recuperare Mangalia

LEGITIMAȚIE DE ACREDITARE

NUME ________________________
PRENUME _____________________
INSTITUȚIA REPREZENTATĂ
________________________________

VALABILITATE ACCES ________________































Anexa 2

Formular de acreditare





ANTETUL INSTITUȚIEI DE PRESĂ

NR ..........................  din ..........................................


CĂTRE, 
SANATORIUL BALNEAR ȘI DE RECUPERARE MANGALIA



Prin prezenta, vă rugăm să acreditați pe langă instituția dumneavoastră pe 
Dl./D-na .......................................................................................................
angajat al societății ......................................................................................
în calitate de .................................................................................................
și care se legitimează cu CI seria .......... nr. .................................................



Director/redactor șef
























Anexa 3

Reguli privind accesul reprezentanților mass-media în incinta SBRM




Toți  reprezentanții mass-media care vor oferi informații audio/video de pe teritoriul sau în legătura cu Sanatoriul Balnear și de Recuperare Mangalia au obligația de a asigura informare obiectivă a publicului prin prezentarea corectă a faptelor si evenimentelor.
În incinta SBRM, accesul și vizitarea unității se face însoțit numai de către Purtătorul de cuvânt sau altă persoană delegata de conducerea SBRM, respectând zonele de acces interzis publicului.
Accesul reprezentanților mass-media va fi permis pe teritoriul SBRM numai dacă aceștia își asumă prin semnătură respectarea prezentelor reguli.
Accesul in sanatoriu se face numai echipat corespunzător pentru identificare, în zonele și intervalul orar astfel încat să nu tulbure activitate cadrelor medicale sau programul pacienților, numai cu aprobarea conducerii unitații.
Reprezentanții mass-media nu vor lua interviuri, nu vor efectua filmări sau fotografii ale pacienților din cadrul sanatoriului.
Reprezentanții mass-media care vor obține și utiliza informații din cadrul sanatoriului folosind mijloace de înregistrare audio/video ascunse se fac răspunzători pentru faptele lor și vor suporta consecințele. Utilizarea metodelor menționate atrage dupa sine interzicerea accesului in cadrul sanatoriului cu alte ocazii pe termen nelimitat.

Subsemnatul ................................. , junalist/cameran ...... , la .................................., legitimat cu .........................,  CI NR ......................... SERIA ......................., si legitimația nr. ........ , 
declar că mi-au fost aduse la cunoștință regulile de acces și de vizitare a Sanatoriului Balnear și de Recuperare Mangalia.
Mă oblig să respect regulile sanatoriului, cunoscând faptul că acestea derivă din acte normative in vigoare, iar solicitările reprezentantului sanatoriului au drept scop respectarea legii privind drepturile pacientului, ale angajaților si alte norme ale legislației incidente in ansamblul sanatoriului.













De asemenea, declar că am cunoștință despre faptul că prezentarea unor date/fapte nereale in legatură cu sanatoriul, pacienții și/sau angajații prin care s-au creat premisele producerii unor prejudicii sunt imputabile si generează obligația despăgubirii celor prejudiciați atât de subsemnatul cât și de angajatorul meu.





Data ...............................................................




                                                                                                         Nume Prenume





                                                                                                             Semnătură

